കര്ഷക കൂട്ടായ്മകള്ക്ക് കാഞ്ഞിരമറ്റം മാതൃക കാഞ്ഞിരമറ്റം: കാര്ഷിക മൂല്യവര്ധിത ഉത്പ്പന്ന നിര്മാണ യൂണിറ്റിലൂടെ കര്ഷകര്ക്ക് തൊഴിലവസരവും വരുമാന വര്ധനയും ഉറപ്പു വരുത്തുന്ന കാഞ്ഞിരമറ്റം അഗ്രോ പ്രൊഡ്യൂസര് കമ്ബനി മറ്റുള്ളവര്ക്ക് മാതൃകയാണന്ന് പാലാ സോഷ്യല് വെല്ഫെയര് സൊസൈറ്റി ഡയറക്ടര് ഫാ. തോമസ് കിഴക്കേല്. കാഞ്ഞിരമറ്റം അഗ്രോ പ്രൊഡ്യൂസര് കമ്ബനിയുടെ ഉത്പ്പന്ന നിര്മാണ യൂണിറ്റിന്റെ നവീകരണ പ്രവര്ത്തനങ്ങള് ഉദ്ഘാടനം ചെയ്തു പ്രസംഗിക്കുകയായിരുന്നു അദ്ദേഹം. ഇടനിലക്കാരുടെ ചൂഷണത്തില് നിന്ന് കര്ഷകര്ക്ക് സുരക്ഷ നല്കി കാര്ഷിക വിളകള് സംഭരിച്ച് മൂല്യവര്ധിത ഉത്പ്പന്നങ്ങളാക്കി വിപണനം ചെയ്യുന്നത് വരുമാന വര്ധനവിനും കൃഷിയിലേക്ക് കൂടുതല് പേരെ ആകര്ഷിക്കുന്നതിനും കാരണമാകുമെന്നും ആഭ്യന്തര വിപണിക്കൊപ്പം വിദേശ വിപണിയും ലക്ഷ്യമിട്ടു പ്രവര്ത്തിക്കാനാവണമെന്നും അദ്ദേഹം പറഞ്ഞു. കര്ഷക ദള ഫെഡറേഷന് രക്ഷാധികാരി ഫാ. എബ്രാഹം ഏരിമറ്റം അധ്യക്ഷതവഹിച്ചു. പഞ്ചായത്തു മെംബര് ജേക്കബ് തോമസ്, സഹകരണബാങ്ക് പ്രസിഡന്റ് മാത്തുക്കുട്ടി ഞായര്കുളം, ഫെഡറേഷന് ഡയറക്ടര് ഫാ. മാത്യു വെണ്ണായിപ്പളളില്, കൃഷി ഓഫീസര് സ്നേഹലത മാത്യൂസ്, കാപ്കോ ചെയര്മാന് സണ്ണി കളരിക്കല്, ചീഫ് എക്സിക്യൂട്ടീവ് ഓഫീസര് ടോം ജേക്കബ് ആലയ്ക്കല്, ഡയറക്ടര്മാരായ ഡാന്റീസ് കൂനാനിക്കല്, ജയ്മോന് പുത്തല്പുരയ്ക്കല് എന്നിവര് പ്രസംഗിച്ചു. കാപ്കോ അംഗങ്ങള്ക്കുള്ള ലാഭ വിഹിതത്തിന്റെ വിതരണോദ്ഘാടനവും നടന്നു. സംസ്ഥാന സാക്ഷരതാ മിഷന് അഥോറിറ്റി ഭരണ സമിതിയംഗം ഡാന്റീസ് കൂനാനിക്കല്, ഒറ്റക്കാല് പുഷ് അപിലൂടെ ഏഷ്യാ ബുക്ക് ഓഫ് റിക്കോര്ഡ്സില് ഇടം പിടിച്ച ജിതിന് ജോസ് പാറേക്കുളം എന്നിവരെ മെമന്റോ നല്കി ആദരിച്ചു. ജോര്ജുകുട്ടി കുന്നപ്പള്ളി, ടോമി മുടന്തിയാനി, തോമസ് കൈപ്പന്പ്ലാക്കല്, തങ്കച്ചന് പ്ലാത്തറ, ഷേര്ളി ടോം, ലീലാമ്മ മാത്യു, സുനിജ രാജു, ജോണി കളരിക്കല്, ജോസഫ് ഓലിയ്ക്കതകിടിയില്, ജയിംസ് പെരുമന, പി.വി. ജോര്ജ്, ജോസ് മാത്യു, സണ്ണി ആരുശേരില് തുടങ്ങിയര് നേതൃത്വം നല്കി.